Konstantin Strukov

Konstantin Ivanovitš Strukov (vene Константи́н Ива́нович Стру́ков, sündinud 10. septembril 1958 Dimitrovskis, Orenburgi oblastis) on Venemaa oligarh, Venemaa kullakaevandusgigandi Južuralzoloto Grupi president, alates 5. juulist 2025 Venemaal vahi all.

 Elulugu 
1980. aastal lõpetas G. I. Nosovi nimelise Magnitogorski Kaevandus- ja Metallurgiainstituudi maavarade maa-aluse kaevandamise tehnoloogia ja kompleksse mehhaniseerimise erialal. Samal aastal suunati tööle Kasahhi NSV-s asuvasse söekaevandusettevõttesse "Karaganda süsi" ("Караганда уголь"). Töötas kuni 1997. aastani Kasahstani kaevandusettevõtetes tõustes kaevandusmeistri kohalt Kasahstani kullakaevanduse "Kazzoloto" juhiks.

1994. aastal asutas Sibais (Baškiirias) ettevõtte "Kuprum", mis hakkas tegelema kulla kaevandamisega. 1997. aastal nimetati Venemaa kullakaevandusettevõtte "Južuralzoloto" juhatajaks Tšeljabinski oblastis. 2000-2001 "Južuralzoloto" peadirektor, 2001-2007 direktorite nõukogu esimees. 2000-2001 söekaevandusettevõtte "Tšeljabinskugol" peadirektor, 2001-2007 söekaevandusettevõtte "Tšeljabinskaja ugolnaja kompanija" peadirektor, aastast 2007 Venemaa kullakaevandusgigandi "Južuralzoloto" Grupi president. 

2003. aastal kaitses kandidaadikraadi teemal "Kullamaardlate soonte kaevandamise tehnoloogia täiustamine Kotšarskoje maardlas suurtel sügavustel". 2018. aastal kaitses ta Venemaa Teaduste Akadeemia Melnikovi nimelises Integreeritud Maavarade Arendamise Instituudis doktoritöö teemal "Kaevandussüsteemide parameetrite põhjendamine Uuralite sooneliste kullamaardlate maa-aluse arendamise lõppjärgus". Tehnikateaduste doktor (2018), Venemaa Föderatsiooni Mäeteaduste Akadeemia täisliige (2019), Magnitogorski Riikliku Tehnikaülikooli professor (2022).Tšeljabinski oblasti Seadusandliku Kogu saadik, alates 23. juunist 2016 aseesimees. Aastast 2005 Venemaa võimupartei "Ühtne Venemaa" liige. 

Ajakirja "Forbes" edetabelis "Venemaa 200 rikkamat ärimeest 2021" saavutas ta 2,8 miljardi dollari suuruse varandusega 55. koha.https://www.forbes.ru/rating/426935-200-bogateyshih-biznesmenov-rossii-2021-reyting-forbes "Forbesi" andmetel sai Strukovist 2021. aastal Venemaa rikkaim riigiteenistuja, saavutades edetabelis esikoha 8,62749 miljardi rubla suuruse sissetulekuga.https://www.forbes.ru/rating/433735-100-gossluzhashchih-s-samymi-vysokimi-dohodami-2021-reyting-forbes

 Vahistamine 
5. juulil 2025 pidas Venemaa Föderatsiooni Föderaalne Julgeolekuteenistus FSB Strukovi kinni Tšeljabinski lennuväljal, kui ta üritas oma isikliku "Bombardier" lennukiga lennata Tšeljabinskist Türki. Venemaa prokuratuur nõuab Strukovi varade konfiskeerimist, väites, et need on saadud korruptiivsete skeemide kaudu, kasutades variettevõtteid, perekonnaliikmeid ja siseringi isikuid.https://kyivinsider.com/panic-among-moscows-elite-as-putin-moves-to-seize-tycoons-empire/ Venemaa eksperdi, professor Mark Galeotti sõnul sai kullamiljardärile saatuslikuks just otsus põgeneda riigist. „Tõenäoliselt ei lahku ta enam kunagi sunnitöölaagrist, kuhu ta saadetakse, sest ta rikkus üht Putini põhireeglit,“ tunnistas Galeotti.https://arileht.delfi.ee/artikkel/120389773/miljardar-rikkus-putini-koige-olulisemat-reeglit-tagajarjed-on-rangad#cxrecs_s

 Sanktsioonid 
19. oktoobril 2022 kehtestas talles sanktsioonid Ukraina kuna "ta on üks suurimaid annetajaid Putini valitsevale parteile Ühtne Venemaa." 8. novembril 2023 kehtestas talle sanktsioonid Ühendkuningriik,https://novayagazeta.eu/articles/2023/11/08/velikobritaniia-vvela-sanktsii-protiv-dvukh-krupneishikh-rossiiskikh-proizvoditelei-zolota-news 23. veebruaril 2024 USA.https://ofac.treasury.gov/recent-actions/20240223

 Viited 

Kategooria:Venemaa ettevõtjad
Kategooria:Sündinud 1958